ایران نینگ جنوبیده اوتکزیلگن نفت و گاز قیدیروو فعالیتلری نتیجه سیده 1 تریلیون متر مکعب طبیعی گاز منبعی تاپیلگن لیگی بیلدیریلدی.
ایران دولت تلویزیونی تامانیدن بیریلگن خبرده، فارس ولایتی نینگ جنوبیده آلیب باریلگن فعالیت نتیجه سیده 3 مینگ 900 متر چقورلیکده 1 تریلیون متر مکعب طبیعی گاز منبعی تاپیلگن لیگی بیلدیریلدی.
ایران ملی نفت شرکتی کشف فعالیتلر باشلیغی صالح هندی، کشف قیلینگن منبع نینگ پایتخت تهران نینگ 16 ییل لیک احتیاجینی برطرف ایته دیگن ظرفیت ده ایکن لیگینی ایتدی.
هندی، موضوع بیلن تیگیشلی کینگ – کولملی معلومات نینگ قیسقه مدت کیین ایران ملی نفت شرکتی عمومی باشلیغی مسعود کرباسیان تامانیدن اعلان قیلیب بیریله جگینی افاده ایتدی.
ملی نفت شرکتی راپورلریگه کوره، قریب 33 تریلیون متر مکعب لیک طبیعی گاز منبعی بولگن ایران بو ساحه ده دنیا مقیاسیده روسیه نینگ آرتیدن ایککینچی اورینده توره دی.
